מדינת ישראל
משרד החינוך 
אגף בכיר, תפעול רכש ולוגיסטיקה
אגף רכש מכרזים והתקשרויות
20 בנובמבר 2024

מכרז מס' 32/9.2024 : מתן שירותים פדגוגיים ומינהלתיים במסגרת תוכנית החומש בחברה הערבית והבדואית והחברה הדרוזית

הבהרה 1

מועד הגשת ההצעות למכרז נדחה ליום 4.12.2024 בשעה 11:00

	סידורי
	מספר הסעיף אליו מתייחסת השאלה/הבהרה
	פירוט השאלה / בקשה להבהרה
	מענה

	1. 
	2.2.2
	"הכנה" – האם הכוונה היא להכנת תלמידים למבחני בגרות? 
	לא. הכוונה היא לגופים העוסקים בהכנת מבחני בגרות.

	2. 
	2.2.5
	רוב מכרזי הבקרה של משרד החינוך עוסקים בבקרה עבור פעולות מערכת החינוך: 
1. האם כל גוף המבצע פרויקט בקרה במסגרת זכיה במכרז של משרד החינוך מנוע מלזכות במכרז ?
2. נבקש לקבל את רשימת מכרזי בקרה של משרד החינוך העומדים בניגודי עניינים למכרז.
	תחת הגדרת "גופים המבצעים בקרה עבור פעולות מערכת החינוך, בין היתר בקרת שעות התקן, בקרת שכר לימוד, בקרת תשלומי הורים." בסעיף 2.2.5 למכרז ייכללו, בין השאר, הזוכים במכרזים הבאים:
מכרז 40/12.2020 ביצוע בקרה מקיפה בבתי ספר על יסודיים ובמפעלי חינוך בהם משתתפים תלמידים בגיל חינוך על יסודי.
מכרז 2/1.2022 ביצוע בקרה בבתי ספר יסודיים ובחטיבות ביניים ובמפעלי חינוך בהם משתתפים תלמידים בגיל חינוך יסודי.
ועדת המכרזים תבחן כל התקשרות אחרת אשר תוצג על ידי המציעים ותכריע האם קיים ניגוד עניינים בינה לבין מתן השירותים במסגרת מכרז זה.

	3. 
	2.5.5
	תנאי סף זה מטיב עם המציע הנוכחי ויוצר הלכה למעשה מצב בו המציע הנוכחי בלבד או ספק אחד נוסף לכל היותר יעמוד בתנאי הסף ויוכל להשתתף במכרז.
כידוע, דיני המכרזים נשענים על עקרון היסוד בדבר תחרות שווה והוגנת. קביעת תנאי סף נוקשים ומחמירים אשר מאפשרים לספק אחד בלבד להשתתף במכרז, כאשר אין כל הכרח בקביעתם, מהווה פגיעה אנושה בעקרון יסוד זה. 
ולמען הסדר הטוב נבהיר כי שינוי תנאי הסף כפי שיפורט להלן יאפשר את הרחבת מעגל המציעים מצד אחד, מבלי לפגוע באיכות השירותים ובטיבם מן הצד השני, באופן שיאפשר למשרד לבחור בספק אשר ימקסם את תועלותיו. 
על כן, נבקש להרחיב את יריעת המציעים ולהקל על תנאי הסף: 
1. ההיקפים הנדרשים בתנאי הסף גבוהים מאוד ומונעים ממציעים רבים בעלי ניסיון רלבנטי מלגשת למכרז. נבקש להפחית את היקף השעות ואת היקף העובדים והמוסדות הנדרשים בתנאי הסף ולאפשר למציע להציג ניסיון במספר פרויקטים אשר במצטבר עומדים בהיקפים. מציע המפעיל מספר פרויקטים בהיקפים גבוהים במצטבר יכול להפעיל גם את המכרז שבנדון באופן מיטבי.   
2. בשל המלחמה שפקדה את המדינה (והקשתה על ניהול פרויקטים  במחוז צפון ודרום) ובשל מגיפת הקורונה שחלה בשנים 2020+2021 וצמצמה את היקפי הפרויקטים, נבקש  לאפשר להציג ניסיון של 3 שנים מתוך 6 השנים האחרונות. 
3. נבקש שהדרישה הספציפית ל -  150 מוסדות במחוז צפון ו – 70 מוסדות במחוז דרום תוסר ותתאפשר הצגת מספר מוסדות דומה בפריסה ארצית, וזאת בשים לב לעובדה שגם מציע אשר מפעיל פרויקטים בפריסה ארצית רחבה (למעלה מ – 200 מוסדות בפריסה ארצית, כולל בדרום ובצפון), הינו בעל יכולת לבצע את הפעילות הנדרשת במכרז ובהיקפים הנדרשים בצפון ובדרום.
4. נבקש לאשר  שהמילים "בחינוך הבלתי פורמאלי" מתייחסות אך ורק למדריכים ולא לעובדי הוראה או עובדי חינוך.
נבקש לאפשר להציג ניסיון בהפעלת מדריכים גם בחינוך הפורמאלי (ולאו דווקא רק בחינוך הבלתי פורמאלי). 
	אין שינוי במסמכי המכרז. 

	4. 
	4.5.6.9.2
	"או ביום בשבועיים (4 שעות)" – סעיף זה סותר את האמור בסעיף 4.5.6.9.1.1 שבו מצוין שהמלווה יפעל במשך 4-8 שעות שבועיות לבית ספר. אנא הבהרתכם. 
	אם יוחלט שבית הספר זקוק לשירות המלווה בהיקף של 8 שעות, אז הוא יבקר בבית הספר בתדירות של יום עבודה שלם בכל שבוע לאורך כל תקופת הליווי שתקבע. לחליפין, אם יוחלט שבית הספר זקוק לשירות המלווה בהיקף של 4 שעות בשבוע, אזי הוא יבקר בבית הספר בתדירות של יום עבודה שלם אחת לשבועיים לאורך תקופת הליווי שתקבע.

	5. 
	4.5.12.2
	האם הקבלן נדרש לספק ציוד לכל התוכניות (למשל – אומנות, מוסיקה, תיאטרון וכו') או רק את כ"א לביצוע הפעילות? אנא הבהרתכם. 
	על הספק לספק את כל הציוד הנדרש לצורך הפעלת התוכניות.

	6. 
	4.5.12.15
	1. מלווה חינוכי, יועץ ארגוני, מטפלים – כיצד כ"א זה בא לידי ביטוי בהצעת המחיר? 
2. מה היקף השעות של  התוכנית עבור הקהילה? 
	שעות כוח האדם המפורטות בסעיף יתומחרו על ידי הספק בטופס הצעת המחיר בהתאם לסיווגים המופיעים בטופס.

	7. 
	4.5.15.6
	נבקש לדעת את אחוזי ההצלחה בכל אחת מה – 3 השנים האחרונות
	 באתר מאל"ו מתפרסם הממוצע הארצי לכל אחת מהשנים תחת הכותרת "דוחות ונתונים סטטיסטיים".  דבר שיעזור לקבלן לדעת את היעד אליו צריו צריך לכוון. לדוגמא ב-3 השנים האחרונות הממוצע הארצי היה כדלקמן:
2023- ממוצע ארצי  של 551
2022- ממוצע ארצי של 549
2021- ממוצע ארצי של 551
בשנים האחרונות היו בקשות מאושרות של תלמידים לקורס נוסף של כ-25% מהתלמידים.

	8. 
	4.5.15
	מי  הקבלן /קבלני המשנה ( הגוף המתמחה) הפועל/ים כיום? 
	רשימת קבלני המשנה משתנה משנה לשנה והיא ניתנת להחלטה של הזכיין שיידרש לאתר ולהתקשר עם גופים מקצועיים בעלי ניסיון בהפעלת קורסים פסיכומטריים .

	9. 
	4.5.15.7
	נבקש את הנתונים הבאים: 
1. כמה משתתפים לא עברו את הציון הממוצע הארצי בכל אחת מ – 3 השנים האחרונות? 
2. כמה משתתפים ניגשו לקורסים חוזרים בגינם הקבלן לא קיבל תמורה (בכל אחת מ – 3 השנים האחרונות)? 
	1. ראה התייחסות לשאלה 7 מעלה. תוצאות המבחן ידועות לתלמיד בלבד ויתכן מצב בו תלמיד לא קיבל את הציון הנדרש, אך לא ביקש לבצע קורס נוסף.
2. המשרד מעריך כי כ-25% מהתלמידים השתתפו בקורסים חוזרים שכן הקבלן לא מחייב את המשרד בגין קורסים חוזרים אלה.

	10. 
	4.5.16.2
	מי הגופים המתמחים המכינים כיום את התלמידים למבחן היע"ל? 
	שירות זה לא ניתן עד עתה.

	11. 
	4.5.16.6
	נבקש לדעת את אחוזי ההצלחה בכל אחת מה – 3 השנים האחרונות
	שירות זה לא ניתן עד עתה.

	12. 
	4.5.16.7
	נבקש את הנתונים הבאים: 
1. כמה משתתפים לא עברו את הציון הממוצע הארצי בכל אחת מ – 3 השנים האחרונות? 
2. כמה משתתפים ניגשו לקורסים חוזרים בגינם הקבלן לא קיבל תמורה (בכל אחת מ – 3 השנים האחרונות)?
	שירות זה לא ניתן עד עתה.

	13. 
	4.5.17
	1. הצעת המחיר לסעיף זה היא בגין "תלמיד שעבר בהצלחה קורס" – מהם הקריטריונים של הצלחה בקורס? 
2. בכמה בתי ספר יתקיים הקורס בשנה? 
3. כמה כיתות יפתחו? 
4. כמה תלמידים בכל כיתה? 
5. כמה שעות הקורס כולל? 
6. כמה מפגשים יש בקורס?
7. מה משך כל קורס? 
8. האם הקורס יתקיים בכיתות בבתי הספר?  
	1. ראה פירוט אודות שיטת ההערכה בנספח 2 למסמך זה.
2. היקף הפעילות תלוי בהיקף התקציב בפועל באותה שנה, כמו כן, קיימת הערכה במכרז בסעיף 4.10.15.
3.  היקף הפעילות תלוי בהיקף התקציב בפועל באותה שנה.
4. בכל קבוצה\כיתה יהיו 20-25 תלמידים.
5. כל קורס יהיה בהיקף של לפחות 120 שעות.
6. חלוקת המפגשים היא להחלטת הקבלן באישור מנהל בית הספר והפיקוח.
7. משך הקורס היא בהתאם להחלטת הקבלן ונגזר ממספר המפגשים שייקבעו עם מנהל בית הספר והפיקוח ויאושרו בתוכנית העבודה שתוגש.
8. עד כה הלימודים התקיימו בבית הספר. עפ"י המכרז החדש על הקבלן לאתר מקומות לביצוע הלימוד.

	14. 
	4.5.18.4
	היכן הקורסים מבוצעים כיום?  
	בתיאום עם מחוז מנח"י, הקורסים מתקיימים כיום ב- 5 בתי ספר ב 5 שכונות במזרח ירושלים. יובהר כי בהתאם לדרישות המכרז על הקבלן לאתר מקומות לימוד בהן יתבע הלימוד.

	15. 
	4.5.19.8
4.5.19.3
	נבקש לציין את ממוצע המשתתפים בכל מפגש מאחר ויש הבדל בין כיבוד עבור 10 משתתפים במפגש לבין כיבוד עבור 100 משתתפים במפגש. אנא התייחסותכם. 
	המשרד מעריך כי מספר המשתתפים הממוצע יעמוד על 80. יובהר כי מספר זה אינו מחייב וכי הספק אמור לקחת בחשבון מספר ממוצע שונה בפועל.

	16. 
	4.6.4(ו)
	מה אחוז השכירים ומה אחוז העוסקים המורשים? 
	נכון להיום אחוז השכירים עומד על למעלה מ-90%.

	17. 
	4.7
	האם הקבלן שיזכה יקבל את המערכת מהקבלן הנוכחי? 
	לא. על הספק יהיה לפתח מערכת בעצמו.
הכלי שפותח עבור המכרז הקיים פותח לפני כ 6 שנים ויש חשיבות בפיתוח מערכת חדשה מותאמת לטכנולוגיה ,לצרכים ולהגדרות אבטחת המידע החדשות המגודרות כעת. מערכת ממוחשבת  שמועברת מספק לספק במסגרת תהליך החפיפה  –אינה נותנת ביטוי ל- 2 אלמנטים חשובים שבגללם נכון לדרוש פיתוח (ולקיחת אחריות) במסגרת המכרז החדש:
1.     הספק החדש יידרש לשאת בעליות אחזקה של מערכת ממוחשבת שאינן  ידועות לו (כגון עלות אחסון שרתים, עלות תחזוקה שוטפת ועוד )
2.     ככל שהמשרד מכוון את הספק החדש לשימוש במערכת קימת הוא לוקח אחריות על המערכת הממוחשבת.
בכתב המכרז החדש קיימים משאבים/נושאים ותהליכי עבודה שלא הוגדרו במכרז הקודם דבר שיצור צורך בהגדרה של מערכת חדשה שתכלול התייחסות גם לנושאים החדשים ולדרכי העבודה החדשים המוגדרים כעת במכרז.

	18. 
	4.10
	נבקש לקבל את ההיקפים הכמותיים בפרוייקט בכל אחת מ – 3 השנים האחרונות (מספר שעות הליווי  המחוזי, מספר שעות הליווי הרשותי, מספר שעות ליווי תחום דעת, מספר שעות ליווי מוסד חינוכי,  מספר שעות בתוכניות לימודיות וחינוכיות חברתיות  ועוד).
	אין לכמות בשנים האחרונות משמעות. הכמות הצפויה והבלתי מחייבת מופיעה בסעיף 4.10 ובמחוון. 

	19. 
	4.10.4
	מצויין בליווי הבית ספרי שיש 60 בתי ספר עם ממוצע  של 900 שעות ליווי לבית ספר. התוצאה היא כ – 54,000 שעות ליווי בית ספרי בעוד שבמפ"ל בהצעת המחיר מצוין שיש 63,000 שעות ליווי בית ספרי. אנא הבהרתכם.
	המפ"ל יתוקן ל-54,000 שעות.

	20. 
	4.10.7
	אילו סעיפים במכרז מתייחסים לתחום הדעת (מעבר לכ"א האדם הנדרש בסעיף 6.21)? נודה לפירוט התחום ודרישותיו
	סעיף 6.21.6 כולל את מלוא המידע הן אודות פירוט התחום ודרישותיו והן אודות פרופיל מלווה תחום הדעת.

	21. 
	4.10.8-4.10.10
	1. הוראת תכ"ם 8.2.1 מתייחסת לעובדים בתחום השמירה, הניקיון והאבטחה. האם הכוונה היא להוראת תכ"ם  מספר 8.1.1?
2. נבקש לדעת באילו סעיף בהוראה ישנה התייחסות לעניין "העסקה מתמשכת"? 
3. "ההוראות לעניין תשלום בגין נסיעות" – האם הקבלן יקבל החזר בשיטת "גב אל גב" על כל נסיעה העולה על 30 ק"מ? 
	1. הכוונה היא להוראה 8.1.1.
2. ראו תיקון לסעיף.
3. כן.

	22. 
	4.10.16
	כמה פגישות יש בקורס? 
	כל קורס הינו בהיקף של 40 שעות. חלוקת השעות למפגשים תעשה בתיאום בין הקבלן לבין מחוז מנח"י. בהתאם לצרכים של המחוז ושל מטה המשרד.

	23. 
	4.11
	נבקש קבלה של תוצאות המדידה של כל אחת מה – 3 השנים האחרונות 
	המידע בנוגע לשיפור האקלים החינוכי, הפחתת הנשירה, למידה והישגים, מופיע באתר שקיפות בחינוך.

	24. 
	4.12.16.1
4.12.6.1
	האם הסכומים המקסימאליים כוללים מע"מ? 
	הסכומים אינם כוללים מע"מ.

	25. 
	6.20.2.2
	האם התעריף השעתי כולל נסיעות? 
	לא. על הספק לגלם בהצעתו את עלות הנסיעות של המורים.

	26. 
	6.21.7
	מה היקף משרתו של הרכז המחוזי? 
	היקף משרתו של הרכז המחוזי הם נגזרת של היקף השעות שיוקצה לנושא בהתאם לתקצוב ובהתאם לשיקול דעת הספק.

	27. 
	6.21.6
	1. האם השעות של מומחי  דעת ארציים  (משרה מלאה) הם חלק מה – 36000 שעות שמוגדרות עבור "ליווי תחום הדעת" בהצעת המחיר במחוון?
2. במידה ולא – היכן השעות שלהם באים באותן לידי ביטוי בהצעת המחיר?
	1. כן.
2. ראו לעיל.

	28. 
	6.21.8
	1. כמה מלווים מחוזיים צפוי הזוכה להעסיק?
2. כמה מלווים מחוזיים עובדים כיום בפרויקט? 
	1. כמות המלווים שיועסקו בתכנית היא לבחירת הספק והיא נגזרת מהיקף השעות והתקצוב שיוקצה מדי שנה, בכתב המכרז ובנספחיו ישנה התייחסות להערכת היקפי השעות מדי שנה, הפירוט מופיע בסעיף 4.10.
2. בנוגע למס' המלווים המועסקים כיום הוא עומד על כ-35 אך יובהר כי לנתון זה אין משמעות לצורך הגשת ההצעה וכפי שכבר נכתב היא נגזר של היקף שעות ותקציב.

	29. 
	6.21.9
	1. כמה מלווים רשותיים  צפוי הזוכה להעסיק?
2. כמה מלווים רשותיים עובדים כיום בפרויקט? 
	1. כמות המלווים שיועסקו בתכנית היא לבחירת הספק והיא נגזרת מהיקף השעות והתקצוב שיוקצה מדי שנה, בכתב המכרז ובנספחיו ישנה התייחסות להערכת היקפי השעות מדי שנה , הפירוט מופיע בסעיף 4.10.
2. בנוגע למס' המלווים המועסקים כיום,  עומד על כ- 30 אך יובהר כי לנתון זה אין משמעות לצורך הגשת ההצעה וכפי שכבר נכתב היא נגזר של היקף שעות ותקציב.

	30. 
	6.21.10
	1. כמה מלווים מוסדיים צפוי הזוכה להעסיק?
2. כמה מלווים מוסדיים עובדים כיום בפרויקט?
3. כמה מוסדות מלווה המלווה המוסדי במקביל? 
	1. כמות המלווים שיועסקו בתכנית היא לבחירת הספק והיא נגזרת מהיקף השעות והתקצוב שיוקצה מדי שנה, בכתב המכרז ובנספחיו ישנה התייחסות להערכת היקפי השעות מדי שנה, הפירוט מופיע בסעיף 4.10.
2. בנוגע למס' המלווים המועסקים כיום, הוא עומד על _כ- 45, אך יובהר כי לנתון זה אין משמעות לצורך הגשת ההצעה וכפי שכבר נכתב היא נגזר של היקף שעות ותקציב.
3. אין מגבלה למספר המוסדות שילוו על ידי כל מלווה.

	31. 
	6.21.11
	1. כמה מלווי גננות צפוי הזוכה להעסיק?
2. כמה מלווים עובדים כיום בפרויקט?
3. כמה גנים במקביל מלווה כל מלווה? 
	1. כמות המלווים שיועסקו בתכנית היא לבחירת הספק והיא נגזרת מהיקף השעות והתקצוב שיוקצה מדי שנה, בכתב המכרז ובנספחיו ישנה התייחסות להערכת היקפי השעות מדי שנה, הפירוט מופיע בסעיף 4.10.
2. בנוגע למס' המלווים המועסקים כיום, הוא עומד על כ- 8 אך יובהר כי לנתון זה אין משמעות לצורך הגשת ההצעה וכפי שכבר נכתב היא נגזר של היקף שעות ותקציב.
3. אין מגבלה למספר הגנים שילוו על ידי כל מלווה.

	32. 
	6.21.12
	1. כמה מלווי תיכנון ובינוי צפוי הזוכה להעסיק?
2. כמה מלווי תיכנון ובינוי עובדים כיום בפרויקט? 
	1. כמות המלווים שיועסקו בתכנית היא לבחירת הספק והיא נגזרת מהיקף השעות והתקצוב שיוקצה מדי שנה, בכתב המכרז ובנספחיו ישנה התייחסות להערכת היקפי השעות מדי שנה, הפירוט מופיע בסעיף 4.10.
2. כיום לא מועסקים מלווים בתחום זה.

	33. 
	6.21.14
	1. כמה יועצים ארגוניים צפוי הזוכה להעסיק? 
2. היכן באים לידי ביטוי שעות הייעוץ הארגוני במחוון הכמותי של הצעת המחיר? 
3. כמה שעות יעוץ ארגוני צפויות?  
	1. המספר נתון לשיקול דעת הספק.
2. שורה 39-40 למחוון. 
3. השעות המשוערות מפורטות במחוון.

	34. 
	6.21.16.1
	האם שעות של עובדים אלו נלקחו בחשבון בשעות הנקובות במחוון הכמותי של הצעת המחיר? 
	כן. כמות השעות הנלקחות בחשבון לצורך השוואת ההצעות מצויינת  במחוון ובטופס הצעת המחיר.

	35. 
	6.21.16.2
	נבקש להוסיף לטבלה עמודה של שעות צפויות לכל בעל תפקיד בטבלה
	אין שינוי במסמכי המכרז.

	36. 
	15.11.5
	"אך ורק את העלויות הישירות הנדרשות למתן השירותים אשר יועברו לעובדים/ספקי המשנה/ קבלני המשנה של הספק במלואן" – 
1. האם מדובר אך ורק בעלויות אשר יועברו/ישולמו לעובדים/ספקי המשנה/קבלני המשנה? 
2. האם "עלויות ישירות" הינן שכר, עלויות מעביד ונסיעות בלבד? 
	המענה לשאלה זו יפורסם בהמשך.

	37. 
	15.11.6.1
	המציע נדרש לתת הנחה מתעריף שעתי של יועץ 3, אך האם על המציע לתמחר נסיעות לעובדים  או שהמשרד יחזיר לקבלן את ההוצאות בגין הנסיעות בשיטת גב אל גב? 
	על המציע לתמחר את עלות הנסיעות. לא יינתן תגמול נוסף בגין הנסיעות.

	38. 
	מחוון
	תוכנית ישובית מוצעת מהווה 35% מכלל ציון האיכות המהווה 60%. סעיף זה והמשקל שהוקצה לו מעניק יתרון מהותי, בלתי שוויוני ובלתי סביר למציע הנוכחי אשר מכיר לפני ולפנים את התכנית על כל נדבכיה, יתרונותיה וחסרונותיה, באופן ההופך את התחרות בין מציעים לבלתי שוויונית באופן מובהק. על מנת ליתן שוויון הזדמנויות אמיתי, בהתאם לדיני המכרזים ולתכליתם, נבקש להפחית מהיקף המשקל הניתן לסעיף זה.  
	המשרד אינו סבור כי מדובר במתן יתרון למציע הנוכחי וכי כל מציע יכול להשתמש במידע המופיע במכרז ובכל מידע אחר כדוגמת התמונה החינוכית שצויינה לעיל על מנת ליצור תוכנית ישובית איכותית אשר תנוקד בציון גבוה.
התוכנית צריכה לכלול מידע ונתונים אודות הזירות הפדגגויות שהמשרד אמון עליהן: הישגים לימודיים, אקלים (לרבות נשירה והתמדה), חינוך בלתי פורמלי ומיפוי של מצב הבינוי במערכת החינוך ביישוב.
במחוון ובכתב המכרז מצוינים אבני הדרך שעל פיהם נדרשת להתייחס התכנית המוצעת (כגון עבודה על הרצפים, בניית צוותי עבודה, פיתוח מנהיגות חינוכית ועוד).

	39. 
	16.6
	"הצעת מחיר – במשקל של 60%" על פי המחוון הצעת המחיר הינה 40% - אנא הבהרתכם.
	ראו מכרז מתוקן.

	40. 
	13.5.8
	נבקש להוסיף בסיפא: "אך אין בביטול החריג כאמור כדי לגרוע מזכויות המבטח וחובות המבוטח עפ"י חוק חוזה הביטוח, תשמ"א -1981".
	אין שינוי בדרישות הביטוח. אולם, מובהר כי ביטול הסייגים בפוליסה תוך ציון המלל שהתבקש מקובל ולא יהווה הפרה של ההסכם.

	41. 
	13.7
	בהמשך לדרישה להמציא אישור ביטוח, נבקש להמציא נוסח אישור על קיום ביטוח נדרש.
	הבקשה נדחית.

	42. 
	13.7
	נבקש למחוק את המילים "לכל המאוחר שבעה ימים".
	הבקשה נדחית.

	43. 
	13.9
	נבקש לבטל את הדרישה להמצאת פוליסות. לצורך כך, קיים אישור על קיום ביטוח.
	דרישות הביטוח מפורטות במלואן מראש בנספח הביטוח שבמכרז. על המציעים ובאפשרותם לבחון דרישות אלו מראש ואת עמידתם בהם, אישור נדרש להיות מופק על ידי המבטח של הזוכה בהתאם לפוליסות שהותאמו לפי סעיפי הביטוח והוראות הרגולציה. לבקשת מציע שיזכה, תועבר לו דוגמא של אישור ביטוח  על מנת שהמציע יוכל לוודא כי האסמכתא שמוצגת על ידו לעורך המכרז בגין הביטוחים שערך והותאמו לפי הנדרש במכרז  כוללת את כל המידע הניתן להציג במסגרתה, הכל בהתאם לאפשרי לעניין הצגת אסמכתאות בנושא ביטוח לפי הוראות רשות שוק ההון,  ביטוח וחיסכון.

	44. 
	נספח 4, סעיף 4.9
	1. נבקש לאפשר להציג את כלל המסמכים בסעיף 4.9 בנספח רק לאחר הזכיה.
2. יש לציין שהמציע יפתח מערכת רק אחר זכייה ולכן אינו יכול בשלב ההגשה  לענות על סעיפים המתייחסים למערכת – כגון – מיפוי סוגי מידע קיימים, שרטוטי ארכיטקטורה, מתודולוגיה ותבהליכי אבטחת מידע במחזור חיי הפיתוח, דוח עדכני של מבדק חדירה ועוד.  
	הדרישה ככלל נדחית. הספק יידרש להציג את תוצאות מבדק החדירות וסקר הקוד רק לאחר הקמת המערכת.


	45. 
	כללי
	האם כל הפעילויות בפרוייקט מתקיימות באופן פרונטאלי או שיש גם שילוב של הוראה מרחוק? 
	במצב שגרה, כל הפעילויות מתקיימות באופן פרונטלי. במצבי חירום, באישור המשרד מראש, ניתן לשקול מעבר לפעילות מקוונת. לא יהיה שינוי בתעריף המשולם לספק.

	46. 
	חוברת הצעה, סעיף 9 (טבלת מנהל פרויקט)
	טבלת לקוחות של מנהל הפרויקט אינה בהלימה לתנאי הסף, לדוגמא – מצויין "תאריכי עבודת ראש הצוות", בקשה להציג מחזור כספי של הלקוח וכדומה. אנא תיקונכם. 
	אין צורך להציג מחזור כספי, אך יש לפרט את המועדים בהם סיפק מנהל הפרוייקט שירותים ללקוחות.

	47. 
	חוברת הצעה, סעיף 10 (טבלת רכז בגרויות ארצי)
	מצוין " ניתן להוסיף טבלאות נוספות המפרטות את ניסיון רכז הבגרויות הארצי (בהתאם לטבלאות לעיל)" – לא הוצגו טבלאות בסעיף 10. אנא הבהרתכם, אילו טבלאות נוספות נדרש המציע למלא 
	אין צורך להציג טבלאות נוספות. יש למלא את הטבלאות המופיעות בחוברת.

	48. 
	7
	נבקש להחריג את הפיצויים המוסכמים המפורטים בסעיף זה, על סעיפיו הקטנים, ביחס למקרים בהם ההפרה בגינה יוטל הפיצוי המוסכם נגרמה עקב מעשה ו/או מחדל של המשרד ו/או מי מטעמו ו/או צד ג' כלשהו או עקב מעשה שאינו בשליטת הספק.
	אין שינוי במסמכי המכרז. המשרד ינהג בשקיפות ובסבירות בהפעלת סעיפים אלה.

	49. 
	7
	כמקובל במכרזים מסוג זה, נבקש לקבוע כי בכל מקרה סך הפיצויים המוסכמים במכרז זה לא יעלה על סכום מצטבר של 5% מסך התמורה אשר תשולם לזוכה במסגרתו.
	אין שינוי במסמכי המכרז. 

	50. 
	12
	על מנת למנוע מצב בו הסיכון של הספק במכרז זה עולה על הסיכוי מבחינתו, נבקש להגביל את תקרת אחריות הספק ל:
(1) נזקים ישירים בלבד.
באופן בו אחריותו לא תעלה על סך התמורה ששולמה לו בפועל מכח מכרז זה ב- 12 החודשים אשר קדמו למועד היווצרות עילת התביעה. 
	אין שינוי במסמכי המכרז. המשרד ינהג בשקיפות ובסבירות בהפעלת סעיפים אלה.

	51. 
	12
	נבקש להבהיר כי הפיצוי ו/או השיפוי יעשו על פי פס"ד שלא עוכב ביצועו ובכפוף לכך ש: (1) מסמכי התביעה או הדרישה יועברו לספק מיד עם קבלתם אצל המשרד; (2) תינתן לספק אפשרות לנהל את קו ההגנה של עצמו (בין היתר על ידי מינוי יועץ משפטי מטעמו); (3) לא ייחתם על ידי המשרד כל הסכם פשרה עם התובע, ללא הסכמת הספק בכתב ומראש.
	אין שינוי במסמכי המכרז. המשרד ינהג בשקיפות ובסבירות בהפעלת סעיפים אלה.

	52. 
	13
	מבוקש כי לאחר המילים "מדינת ישראל – משרד החינוך" ייכתב "בכפוף להרחבי השיפוי שלהלן".
	הבקשה נדחית. 

	53. 
	13.1.1
	מבוקש כי המילה: "החוקית" תמחק ולאחר המילים "יבטח את אחריותו" ייכתב "על פי דין". 
	הבקשה נדחית. 

	54. 
	13.2.1
	מבוקש כי המילה: "החוקית" תמחק ולאחר המילים "יבטח את אחריותו" ייכתב "על פי דין". 
מבוקש כי לאחר המילה: "נזקי גרר" ייכתב: "שהינו תוצאה ישירה שלהם".
	הבקשה נדחית. 

	55. 
	13.2.4
	מבוקש כי המילים: "ובעלי תפקידים אחרים" תמחקנה.
	הבקשה נדחית. 

	56. 
	13.4.1
	 מבוקש כי המילים:" ביטוחי החבויות יורחבו לכלול את מדינת ישראל... שגרם לנזק מתוך כוונת זדון" תמחקנה.
	הבקשה נדחית. 

	57. 
	13.4.2
	"מקומות קיום הפעילויות - למפעילי מקומות קיום הפעילויות יהיה ביטוח אחריות כלפי צד שלישי בגבול אחריות סבירים, וכן ביטוח רכוש למבנים ותכולתם. הביטוחים יורחבו לכלול סעיף ויתור על זכות השיבוב כלפי מדינת ישראל – משרד החינוך עובדיהם וכל המשתתפים פעילויות."
	הבקשה נדחית. 

	58. 
	13.5
	מבוקש כי בסיפא יתווספו המילים: "בהתאם להרחבי השיפוי שלהלן".
	הבקשה נדחית. 

	59. 
	13.5.1
	מבוקש כי המילים "בגין מעשי או מחדלי המבוטח" יתווספו לאחר המילים "משרד החינוך".
	הבקשה נדחית. 

	60. 
	13.7
	מבוקש כי המילים " לכל המאוחר שבעה ימים" תמחקנה.
	הבקשה נדחית. 

	61. 
	13.13
	מבוקש כי בסיפא ייכתב ", על אף האמור מוסכם כי אי-המצאת אישור עריכת הביטוח במועד לא תהווה הפרה יסודית, אלא אם חלפו 14 ימים ממעד דרישת מדינת ישראל – משרד החינוך בכתב להמצאת אישור עריכת הביטוח כאמור ובלבד שנשמר הרצף הביטוחי".
	מקובל כי תבוא ההבהרה: "על אף האמור אי העברת אישור ביטוח בגין חידוש תוך 3 ימים ממועד החידוש לא תהווה הפרה יסודית, ובלבד שהביטוחים חודשו תוך שמירה על הרצף הביטוחי ובהתאם לתנאים נשוא הסכם זה". הערת ענבל: יש להעביר את השאלה והמענה המוצע לבחינת היועצים המשפטיים.

	62. 
	16.4
	נבקש להבהיר כי חילוט הערבות יבוצע בכפוף למתן הודעה בכתב לספק של 14 יום מראש ומתן הזדמנות להשמיע טענותיו.
	אין שינוי במסמכי המכרז. המשרד ינהג בשקיפות ובסבירות בהפעלת סעיפים אלה.

	63. 
	סעיף 4 
	במסגרת הגדרות סוגי המלווים הנדרשים לא קיימת הגדרה לתפקיד המלווה לגן הילדים במסגרת המחוון וכן הצעת המחיר, נדרש תמחור של מלווה זה. אנא הבהרתכם.
	מלווה גן הילדים מופיע בסעיף 31 למחוון ובשורה ד. לטבלה שבסעיף 1.1 לטופס הצעת המחיר. הדרישות מהתפקיד מפורטות בסעיף 6.21.11.

	64. 
	סעיף 4.5.15.7
	סעיף 4.5.15.7 מצוין כי "עבור המשתתפים שלא עברו את הציון הממוצע הארצי הנ"ל, הקבלן מחויב לאפשר להם לבצע קורס פסיכומטרי נוסף באותו היקף ועל חשבון הקבלן. עד 3 מועדי הבחנות חוזרים. הקבלן לא יהיה זכאי לתגמול עבור קורסי הפסיכומטרי הנוספים שיינתנו למשתתפים אשר לא עברו את הציון הממוצע" 
ואילו בעמוד 47 בסעיף 4.12.12.1 נכתב כי "הספק יקבל את מכפלת התלמידים אשר עברו בהצלחה את הקורס בתעריף לקורס שהוצע על ידי הספק בהצעת המחיר שלו."  
בהקשר זה נבקש לשאול: 
א. במידה והקבלן מתוגמל רק עבור תלמידים אשר הצליחו בקורס הרי שאינו אמור לאפשר קורס חינם "נוסף" למי שכלל לא חייב עבורם בתשלום ראשון.  לפי הכתוב יוצא כי עבור תלמיד אשר לא הצליח בקורס  הקבלן לא יזכה לתמורה מחד, ואילו מאידך יהיה על הקבלן לאפשר לתלמיד זה להשתתף בקורס ללא תשלום.   
ב. אין לקבלן כל אפשרות לקבל לידיו את הציון של התלמיד ועל כן המדידה הנדרשת להצלחת התלמידים אינה אפשרית.
אנא הבהרתכם. 
	ראה תיקון לסעיף 4.12.12.1  לכתב המכרז. 

	65. 
	סעיפים 4.5.15-4.5.18
	מתוארים קורסים שונים אשר הקבלן נדרש להפעיל. נבקש התייחסותכם לנושא התשלום לקבלן במקרים בהם ישנה ירידה בנוכחות אשר מאלצת הפסקת פעילות.
	הספק יידרש להמשיך בהפעלת הקורס גם אם מספר התלמידים יפחת מהמינימום שנקבע במכרז במהלך הפעלת הקורס. 

	66. 
	סעיף 4.5.5.8
	נרשם בסעיף כי ההערכה היא למתן ליווי ל20 רשויות ואילו בסעיף 4.10.3 ( עמ' 40) נרשם כי צפוי ליווי לכ- 70 רשויות אנא הבהרתכם.
	יינתן ליווי לכ-30 רשויות. ראו תיקון למסמכי המכרז. 


	67. 
	סעיף 4.5.6
	בסעיף 4.5.6 בעמוד 16 נרשם ההערכה היא למתן ליווי ל- 45 בתי ספר ואילו בסעיף 4.10.4 ( עמ' 40) נרשם כי צפוי ליווי לכ- 60 בתי ספר- אנא הבהרתכם.
	השירות יינתן לכ- 60 בתי ספר מכל המגזרים. ראה תיקון למסמכי המכרז.

	68. 
	 סעיף  4.5.10 
	סעיף 4.5.10 - נודה להבהרה בדבר היקף כוח האדם הנדרש להפעלת מערך של כ- 3000 עובדי הוראה בפריסה ארצית ובמגזרים שונים.
	הספק יפעיל את התוכנית בהתאם לשיקול דעתו. מבלי לפגוע באמור לעיל, כיום מועסקים כ-15 אנשים על ידי הקבלן הנוכחי. 

	69. 
	4.5.14.4
	בסעיף 4.5.14.4 מצוין כי יתקיימו אבחונים דידקטיים וכן אבחונים פסיכו דידקטיים. קיים פער משמעותי בין עלות אבחון דידקטי לעלות אבחון פסיכו-דידקטי. האם נדרש תמחור לכל סוג אבחון בנפרד? 
אנא הבהרתכם.
	המציעים נדרשים להגיש הצעת המחיר אחת עבור איבחון בלא תלות בהיותו דידקטי או פסיכו-דידקטי. המשרד מעריך כי כ-80% מהאבחונים יהיו פסיכו- דידקטיים והיתר דידקטיים.

	70. 
	סעיף 4.5.19.3
	מפגש רשותי  נרשם כי מדובר ב10 עד 100 משתתפים. מדובר בפער גדול והדבר אינו מאפשר תמחור ראוי. אנא הבהרתכם.
	ראה תשובה לשאלה 15 לעיל.

	71. 
	סעיף 4.6.5. יב
	מהו הדו"ח פדגוגי הנדרש? נודה לקבלת דוגמא  של דו"ח.
	הדו"ח הפדגוגי יתאר את ההתקדמות בעשייה מול היעדים שנקבעו בתכנית העבודה. לכל יעד אשר נכלל בתכנית העבודה, יש לתאר את הפעולות שנעשו להשגת היעד. ראה פורמט דוח פדגוגי - נספח 1

	72. 
	סעיף 4.10.8 – 4.10.10 
	סעיף 4.10.8 – 4.10.10  - מוזכרת הוראת תכ"מ 8.2.1 נראה כי מדובר בשגיאה והכוונה להוראת תכ"מ 8.1.1 אנא הבהרתכם
	ראה תשובה לשאלה 21 לעיל.

	73. 
	סעיף 4.12.6.1
	שעות טיפול פרא רפואי  – נא הבהרתכם האם  יש להציע מחיר או אחוז הנחה מתוך 170 ש"ח (כמחיר מקסימלי)?
	יש להציג אחוז הנחה ואת המחיר לאחר ההנחה המוצעת.

	74. 
	סעיף
 4.5.9 – 4.5.10
	במסגרת פעילויות ההוראה המופרטות לגבי תוכניות הוראת עברית. האם לתוכניות אלו נדרשים מורים אשר הינם דוברי עברית כשפת אם.
	כן

	75. 
	סעיף 4.5.18
	האם בקורס לימודי עברית למורים במזרח ירושלים נדרש להעסיק מורים אשר הינן דוברי עברית כשפת אם?
	כן

	76. 
	סעיף 4.5.16
	לגבי קורס יע'''ל - קיימת דרישה להפעלת הקורס בהיקף של 160 שעות בעוד שבשוק היקף השעות לקורס נע בין 70-80 שעות.  אנא הבהרתכם בעניין זה.
	היקף הקורס לא יפחת מ 80 שעות.

	77. 
	סעיף 4.5.17
	לא מצויין היקף שעות נדרש לקורס חשיבה פסיכומטרית. 
	לא פחות מ 100 שעות

	78. 
	6.21.4.3.6
	בכתב המכרז נדרש ניסיון של ניהול בית ספר או פיקוח על בתי ספר של 5 שנים ב- 10 שנים האחרונות. נבקש לוודא האם מועמד.ת אשר שימש.ה כמפקח.ת על בתי ספר ולאור קידומו.ה בשנים האחרונות תפקד.ה במטה משרה''ח בתפקידים שונים עד לתפקיד ס. מנהל המנהל הפדגוגי . האם, ניסיון זה נחשב כפיקוח על בתי ספר לצורך עמידה בדרישת הסעיף?  שכן במסגרת התפקיד קיימת אחריות ופיקוח על בי"ס בכלל ועל הנמנים על החברה דוברת הערבית בפרט. נודה להבהרתכם. 
	ניסיון בעבודה כעובד מטה בדרגת פיקוח ומעלה אשר הוביל הטמעת תהליכים ותוכניות של המשרד במוסדות החינוך בגילאים השונים במסגרת עבודתו במטה משרד החינוך הוא שווה ערך לניסיון בפיקוח על בתי ספר.

	79. 
	חוברת 
ההצעה סעיף 9
	בפירוט ניסיון מנהל הפרויקט מבוקשת טבלת לקוחות למנהל הפרויקט (כולל סוג הלקוח, מחזור שנתי ועוד) הדרישה אינה ברורה.
נודה להבהרתכם.
	ראה תשובה לשאלה 46 לעיל.

	80. 
	 16.6 
	בסעיף 16.6. נכתב כי הצעת המחיר במשקל  60% . 
בעוד לפי יתר הסעיפים הצעת המחיר במשקל של 40%. 
	ראה תשובה לשאלה 39 לעיל.

	81. 
	4.5.5.7 
	"הקבלן יפעיל ברשות יועץ ארגוני פדגוגי וכן מלווה רשותי". היכן יש לתמחר יועץ ארגוני פדגוגי לרשות (ולא לבתי הספר)? 
	יש לתמחר את היועץ הארגוני בשורה ו.  לטבלה שבסעיף 1.1 לטופס הצעת המחיר.

	82. 
	4.5.6.9.2
	"מלווה יוכל ללוות בי"ס יום בשבוע (8 שעות) או יום בשבועיים " (4 שעות) . נא הבהירו את הסעיף. 
	ראה תשובה לשאלה 4 לעיל.

	83. 
	1.1.2
	נבקש לדחות את המועד האחרון להגשת שאלות הבהרה כך שיתאפשר לשאול שאלות נוספות בתאריך שיקבע לאחר תקופת החגים. 
	אין שינוי במסמכי המכרז.

	84. 
	 4.5.5.8
	בסעיף 4.5.5.8 נכתב כי כ20 רשויות יהיו זכאיות לקבל ליווי רשותי 
בעוד בעמוד 40 ס' 4.10.3 נכתב כי 70 רשויות יכללו במסגרת הליווי הרשותי. נא הבהרתכם 
	ראה תשובה לשאלה 66 לעיל.

	85. 
	4.7 
	האם יהיה אישור מטעם בתי הספר להעביר לזוכה נתונים , ציונים וכו? 
	המשרד יעמיד את הנתונים לרשות הספק.

	86. 
	4.7.10.
	נבקש לקבל את שמות הרשויות בהם תפעל התוכנית. 
	אין בידי המשרד נתוני אלה בשלב זה. המשרד יקבע את רשימת הרשויות בהתאם לצרכים.

	87. 
	4.10.11
	כמה אבחונים פסיכו דידקטים וכמה אבחונים דידקטים נדרשים? 
בסעיף כתוב 1,000 אבחונים פסיכו דידקטים ואילו במחוון 1,000 אבחונים מתייחס לשני סוגי האבחון. נא הבהרתכם 
	ראה תשובה לשאלה 69 לעיל.

	88. 
	6.21.5.2
	נבקש את אישורכם להגשת מועמד בעל תואר שני ומעלה בתחום ההוראה אותו הוא מלמד, בעל תעודת הוראה ורישיון הוראה לחט"ע במקום תואר שני בחינוך בלבד.
	הבקשה מתקבלת.

	89. 
	6.21.6
	המציע נדרש למנות 4 מומחי תחום דעת לפחות בהיקף של 180 שעות. האם מומחי תחום דעת אלו הינם על חשבון הקבלן או שיכולים לשמש כמלווה מחוזי תחום דעת במסגרת השעות שהוגדרו במכרז ושכרם הינו בהיקף של 180 שעות כפול מחיר היועץ בהנחה.
	המכרז קובע כי הקבלן ימנה 4 מומחי תחומי דעת (ערבית, עברית, אנגלית, מתמטיקה) בהיקף של 180 שעות (משרה מלאה).
בסעיפים 6.21.6.1.1 ו-6.21.6.1.2  צויין שמומחי תחום הדעת אמורים לבנות תכנית ברמה ארצית ולעשות מעקב, בקרה והערכה אודות התכניות. על כן, הם שונים מהמלווים המחוזיים והם אמורים לתמוך במלווים המחוזיים.

	90. 
	26
	נודה לדחיית מועד ההגשה בחודש.
	מועד הגשת ההצעות ידחה ליום 4.12.2024.

	91. 
	14
	האם ניתן לקבל מקדמות לצורך הפעלת התוכנית לאור היקפי הפעילות?
	לא.

	92. 
	כללי
	מאחר וטרם התקבלו תשובות לשאלות הבהרה נבקש לדחות את המועד האחרון להגשת ההצעה 
	ראה תשובה לשאלה 90 לעיל.

	93. 
	 4.10.4
	 בסעיף כתוב כי הליווי המוסדי יהיה ב- 60 בתי ספר כאשר לכל בי"ס 900 שעות, כלומר בסה"כ 54,000 שעות. מנגד, במחוון כתוב כי יש 63,000 שעות עבור ליווי בית ספרי.
כמו כן בסעיף 4.5.6.1 נכתב כי יהיו 45 בתי ספר  לליווי בית ספרי.
נא הבהרתכם- מה נכון. 
	ראה תשובה לשאלה 19 לעיל.

	94. 
	חוברת ההצעה- מנהל הפרויקט 

	מחזור כספי שנתי של הלקוח וסוג הלקוח- לא ברורה הדרישה 
	ראה תשובה לשאלה 46 לעיל.

	95. 
	חוברת ההצעה – רכז בגרויות 
	לא צורפו טבלאות להצגת ניסיון 
	ראה תשובה לשאלה 47 לעיל.

	96. 
	6.21.5.28
	נבקש להרחיב את התחומים האקדמאים כך שיתאפשר להציג רכז בגרויות בעל תואר שני בשפה וספרות ערבית (בעל תעודת/ רישיון הוראה) 
	ראה תשובה לשאלה 88 לעיל.

	97. 
	6.21.4.3.6
	נבקש לוודא כי לצורך עמידה בדרישה ממנהל הפרויקט לפיה עליו להיות "בעל ניסיון של 5 שנים ב-10 שנים אחרונות לפחות בניהול בית ספר או כמפקח על בתי ספר", ניסיון של ניהול תוכנית להשלמת השכלה עבור משרד החינוך במסגרתה מופעלות מסגרות חינוך ייחודיות אשר בבסיסן תוכנית לימודים הכוללת הכנה והגשה ל10/12 שנות לימוד או לתעודת בגרות, לרבות זכאות לתעודת בגרות, הקניית מיומנויות, חינוך לערכים ועוד, ייחשב כעמידה בדרישה זו. 
	הבקשה מתקבלת.


	
בכבוד רב,
	אורנה מיטמיגר
                           	מנהלת אגף רכש מכרזים והתקשרויות





נספח 1 - פורמט דוח פדגוגי תקופתי

דו"ח פדגוגי תקופתי
	שם המלווה
	

	שם המוסד החינוכי  
	

	סמל מוסד
	

	יישוב
	

	תקופה 
	



	יעד 1
	תיאור היעד
	פעולות שבוצעו להשגת יעד 1

	
	
	1.

	
	
	2.

	
	
	3.

	
	
	4.

	
	
	5.



	יעד 2
	תיאור היעד
	פעולות שבוצעו להשגת יעד 2

	
	
	1.

	
	
	2.

	
	
	3.

	
	
	4.

	
	
	5.



חסמים:
1. ________________________
2. ________________________

                                                                                                    _________________________  
                                                                                                                        חתימה




נספח 2 –  מידע אודות קורס חשיבה פסיכומטרית

סילבוס הקורס חשיבה פסיכומטרית

קהל יעד: תלמידי כיתות ז'-ט'
היקף הקורס: 120 שעות
תחומי הלמידה : חשיבה כמותית, חשיבה מילולית, הבעה בכתב-שפת אם, אנגלית.

	תחום

	פירוט נושאים
	היקף (שעות)

	חשיבה כמותית
	מושגים בסיסיים במתמטיקה, חזקות, שורשים, זיהוי תוצרים חיוביים או שליליים, שברים או שלמים, מספרים עוקבים, ממוצע וממוצע משוקלל, חישוב אחוזים, מושגים בסיסיים בשאלות יחס, מושגים בסיסיים בתנועה, הספק, גיאומטריה, עקרונות צורות, קריאת נתונים עם משתנה אחד ועד שלושה משתנים.
	30

	חשיבה מילולית
	פיתוח חשיבה אינדוקטיבית, יוצאי דופן לחיזוק החשיבה ההגיונית, אנלוגיות, חשיבה שמדגישה אוצר מילים, חשיבה מורחבת של התאמה וניגוד (השלמת משפטים עם מילים חסרות), הסקת מסקנות משפטי חיזוק והחלשה, הסקה מארגון נתונים לוגיים, הגיון הצדק והשקר, הסקה מפסקה מדעית ומשתי פסקאות, עקרונות ההתמודדות עם הבנת הנקרא.
	30

	הבעה בכתב-שפת אם
	מבנה חיבור עיוני, ארגון חשיבה, מרכיבי הפסקה, פיתוח יכולת הפירוט, פיתוח יכולת הסיכום של פסקה, פיתוח אוצר מילים, מילות קישור, סימני פיסוק ושגיאות כתיב נפוצות.
	30

	אנגלית
	מבוא לאנגלית פסיכומטרית, הרחבת אוצר המילים, השלמת משפטים, טכניקות לפסילת תשובות, ניסוח מחדש, לימוד אסטרטגיות והבנת הנקרא (בשיטה הדרגתית)
	30



דרכי הערכה:
· מבחן בתחילת הקורס (מבחן-1) שיבנה על בסיס תחומי הלמידה של הקורס. המבחן יאושר ע"י נציג המשרד, וישמש ככלי לבחירת תלמידים שישתתפו בקורס.
·  20-25 תלמידים עם הציונים הגבוהים ביותר ישתלבו בקורס
· מבחן עם סיום הקורס (מבחן-2) שיבנה על בסיס הסילבוס ויאושר ע"י נציג המשרד.
קריטריון להצלחת התלמיד: 
· עליה של 8% לפחות בציון מבחן-2 לעומת ציון מבחן-1.
בחירת התלמידים המשתתפים בתוכנית:
· הספק יפתח בחינה ממיינת אחידה לשימוש כלל בתי הספר בעזרתה ייבחרו תלמידים בעלי פוטנציאל.
· הבחינה תאושר ע"י נציג המשרד שיקבע ע"י מנהלת היחידה המקצועית

